section_heading: Radnja
paragraph_text: Američka nuklearna podmornica strada nakon susreta s tajanstvenim objektom, a vojska angažira zaposlenike obližnje podvodne naftne platforme da dođu do nje i provjere ima li preživjelih. Šef naftaša je Virgil "Bud" Brigman (Ed Harris), a vojnu stranu spasilačke misije predvodi poručnik Hiram Coffey (Michael Biehn). U ekipi istaknutu ulogu ima i Budova supruga Lindsay (Mary Elizabeth Mastrantonio), koja sad radi za vojsku i koja se namjerava razvesti od Buda.